
ІНСТРУКТЫЎНА-МЕТАДЫЧНАЕ ПІСЬМО 
[bookmark: _Hlk229476631]«Асаблівасці арганізацыі ідэалагічнай і выхаваўчай работы 
ва ўстановах агульнай сярэдняй, спецыяльнай адукацыі 
[bookmark: _Hlk104980248][bookmark: _Hlk104991554]ў 2026/2027 навучальным годзе» 

1. Арганізацыя ідэалагічнай і выхаваўчай работы ва ўстановах адукацыі, якія рэалізуюць адукацыйныя праграмы агульнай сярэдняй і спецыяльнай адукацыі на ўзроўні агульнай сярэдняй адукацыі (далей – УА), у 2026/2027 навучальным годзе павінна ажыццяўляцца ў адпаведнасці з нарматыўнымі прававымі дакументамі (https://vospitanie.adu.by/organizatsiya-vospitaniya/normativnye-pravovye-dokumenty.html).
[bookmark: _Hlk228172665]2. Мэтавыя арыенціры ідэалагічнай і выхаваўчай работы ў 2026/2027 навучальным годзе адлюстраваны ў «Дарожнай карце развіцця асобаснага патэнцыялу вучняў устаноў агульнай сярэдняй адукацыі» (https://vospitanie.adu.by/organizatsiya-vospitaniya/instruktivno-metodicheskie-pisma.html) (дадатак 1).
3. Пры планаванні і рэалізацыі ідэалагічнай і выхаваўчай работы ва УА мэтазгодна выкарыстоўваць навукова-метадычныя рэсурсы, размешчаныя на:
нацыянальным адукацыйным партале (https://vospitanie.adu.by/);
сайце дзяржаўнай установы адукацыі «Акадэмія адукацыі» (https://akademy.by/index.php/ru/metodic/metodicheskoe-soprovozhdenie);
сайце МОЛОДЕЖЬ.БЕЛ (інфармацыйная старонка «Моладзь супраць наркотыкаў» (https://xn--d1acdremb9i.xn--90ais/informatsiya-po-vazhnym-voprosam/uchashcheysya-i-studencheskoy-molodyezhi/molodyezh-protiv-narkotikov);
сайце Рэспубліканскага маладзёжнага цэнтра (https://moladz.by);
дзіцячым прававым сайце (https://mir.pravo.by); 
сайце (http://kids.pomogut.by). 
Пры арганізацыі ідэалагічнай і выхаваўчай работы рэкамендуецца выкарыстоўваць матэрыялы навукова-метадычных часопісаў: «Веснік адукацыі»; «Выхаванне i дадатковая адукацыя»; «Диалог»; «Здоровый образ жизни».
З мэтай стварэння ва УА выхоўваючага асяроддзя рэкамендуецца выкарыстоўваць для размяшчэння на інфармацыйных стэндах, сайтах УА, лічбавых экранах цытаты выбітных дзяржаўных дзеячаў, прадстаўнікоў навукі, культуры, спорту, гістарычных асоб (https://vospitanie.adu.by/organizatsiya-vospitaniya/instruktivno-metodicheskie-pisma.html) (дадатак 2).
Рэкамендацыі па планаванні і вядзенні дакументацыі па выхаваўчай рабоце размешчаны на нацыянальным адукацыйным партале (https://vospitanie.adu.by/organizatsiya-vospitaniya/instruktivno-metodicheskie-pisma.html) (дадатак 3).
4. Пры планаванні ідэалагічнай работы з працоўным калектывам ва УА неабходна выкарыстоўваць Цыклаграму мерапрыемстваў па ідэалагічнай рабоце з працоўным калектывам на 2026/2027 навучальны год (https://vospitanie.adu.by/organizatsiya-vospitaniya/instruktivno-metodicheskie-pisma.html) (дадатак 4).
Звяртаем увагу, што кожны работнік УА павінен з’яўляцца прыкладам грамадзянскай адказнасці, патрыятызму і любові да сваёй краіны. Асабістым стаўленнем да гістарычнага мінулага і нацыянальнай культуры Беларусі, адданасцю сваёй справе і прафесіяналізмам спрыяць выхаванню актыўнай жыццёвай пазіцыі ў вучняў.
5. Пры планаванні ідэалагічнай і выхаваўчай работы з вучнямі варта ўлічваць Каляндар дзяржаўных свят, святочных дзён (дадатак 5), памятных і святочных дат і Цыклаграму мерапрыемстваў выхаваўчай накіраванасці на 2026/2027 навучальны год (https://vospitanie.adu.by/organizatsiya-vospitaniya/instruktivno-metodicheskie-pisma.html) (дадатак 6).
Інфармацыйныя і метадычныя матэрыялы для правядзення выхаваўчых мерапрыемстваў размяшчаюцца на нацыянальным адукацыйным партале ў раздзеле «Арганізацыя выхавання» (https://vospitanie.adu.by/).
Звяртаем увагу, што ў 2026/2027 навучальным годзе мерапрыемствы па навучальнай праграме «Я. Мая сям’я. Мая Радзіма» павінны праводзіцца на першым уроку ў чацвер трэцяга тыдня кожнага месяца; мерапрыемствы інфармацыйна-адукацыйнага праекта «Школа Актыўнага Грамадзяніна» – на першым уроку ў чацвер чацвёртага тыдня кожнага месяца.
З мэтай грамадзянска-патрыятычнага выхавання вучняў і фарміравання іх гістарычнай памяці неабходна арганізаваць:
удзел вучняў ва Усебеларускай маладзёжнай экспедыцыі «Пазнаючы Радзіму – адкрываем сябе», рэспубліканскіх акцыях «Беларусь памятае», «Вахта памяці», «Ветэран жыве побач», рэспубліканскім конкурсе «Адкрываем Беларусь» і інш.; 
наведванне вучнямі УА турыстычных аб’ектаў у рамках экскурсій па вялікіх і малых адукацыйных школьных маршрутах «Спазнаём. Ганарымся. Захоўваем» (https://adu.by/images/2026/vospitanie/metod-rek-exkursii.pdf);
наведванне вучнямі дзяржаўных музеяў, у тым ліку ў рамках устаноўленага адзінага бясплатнага дня (апошняя серада месяца).
Да арганізацыі і правядзення мерапрыемстваў выхаваўчай накіраванасці неабходна прыцягваць супрацоўнікаў тэрытарыяльных структур ГА «БРСМ» і ГА «БРПА». Інфармацыя аб мерапрыемствах, якія праводзяцца грамадскімі аб’яднаннямі, размешчана на афіцыйных сайтах: ГА «БРСМ» (https://brsm.by), ГА «БРПА» (https://brpo.by).
Кіраўніку ўстановы адукацыі варта забяспечыць кантроль за безумоўным выкананнем заканадаўства пры выкарыстанні Дзяржаўнага сцяга, Дзяржаўнага герба і Дзяржаўнага гімна Рэспублікі Беларусь падчас правядзення ўрачыстых мерапрыемстваў, сходаў і лінеек; пастаянны маніторынг стану куткоў дзяржаўнай сімволікі, тэматычных стэндаў.
З мэтай фарміравання музычнай культуры, эстэтычнага густу вучняў пры арганізацыі адукацыйнага працэсу рэкамендуецца выкарыстоўваць у якасці гукавых сігналаў школьнага званка фрагменты музычных твораў, якія вывучаюцца ў адпаведнасці з вучэбнымі праграмамі па вучэбным прадмеце «Музыка». Вучэбныя праграмы размешчаны на нацыянальным адукацыйным партале (https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-i-iv-klassy.html).
6. Пры арганізацыі работы па прафілактыцы правапарушэнняў і злачынстваў непаўналетніх варта кіравацца:
[bookmark: _Hlk233119275]Планам мерапрыемстваў па прававой асвеце грамадзян у 2024–2029 гадах, зацверджанай пастановай Савета Міністраў Рэспублікі Беларусь ад 12.01.2024 г. № 24 « Аб прававым выхаванні і асвеце грамадзян у 2024–2029 гадах» (https://adu.by/images/2024/01/post-sovmin-24-2024.pdf). 
Звяртаем увагу, што пры размяшчэнні прафілактычнай інфармацыі на інфармацыйных стэндах ва УА неабходна выконваць адзіныя патрабаванні да яе зместу і размяшчэння (https://adu.by/images/2026/06/05/edinye-trebovaniya-k-ugolku.pdf). 
У выпадку выяўлення непаўналетніх, якія сталі ахвярамі гвалту, неабходна кіравацца Алгарытмам узаемадзеяння па абмене, уліку і выкарыстанні інфармацыі аб фактах дамашняга гвалту (https://adu.by/images/2026/03/03/Metodiceskie-rekomendacii-vospitanie/algoritm-vzaimodejstviya-nasilie.pdf). 
У рабоце па прафілактыцы суіцыдаў неабходна кіравацца:
Інструкцыяй аб парадку дзеянняў работнікаў устаноў адукацыі, аховы здароўя і супрацоўнікаў органаў унутраных спраў пры выяўленні фактараў рызыкі суіцыдальных дзеянняў у непаўналетніх (пастанова Міністэрства аховы здароўя Рэспублікі Беларусь, Міністэрства адукацыі Рэспублікі Беларусь і Міністэрства ўнутраных спраў Рэспублікі Беларусь ад 15.01.2019 № 7/5/13) (https://adu.by/images/2025/10/24/Poradok_dejstvij_rabotnikov_pri_vyavlenii_riska_suicidalnyh_dejstvij.pdf);
Метадычнымі рэкамендацыямі па арганізацыі ва ўстанове адукацыі работы па прафілактыцы суіцыдальных паводзін (https://adu.by/images/2026/01/metod-rekom-profilaktika-suitsidov.pdf). 
Звяртаем увагу, што ўсе педагагічныя работнікі УА, законныя прадстаўнікі вучняў павінны быць уключаны ў прафілактычную работу. Неабходна на пастаяннай аснове інфармаваць педагогаў і бацькоў аб маркерах суіцыдальнай рызыкі, спосабах аказання дапамогі ў крызісных сітуацыях, магчымасцях атрымання псіхалагічнай дапамогі ў пераадоленні крызісу (https://vospitanie.adu.by/organizatsiya-vospitaniya/metodicheskie-rekomendatsii.html). 
Акцэнтуем увагу, што на нацыянальным адукацыйным партале размешчаны Нацыянальны механізм аказання дапамогі непаўналетнім, якія пацярпелі ад сексуальнага гвалту (https://vospitanie.adu.by/images/2026/07/Natsionalnyj-mehanizm-pomoshchi-2026-1.pdf), а таксама рэгіянальныя карты па аказанні дапамогі дзецям, якія пацярпелі ад сексуальнага гвалту або эксплуатацыі.
У мэтах аператыўнага рэагавання на крызісныя сітуацыі ва УА варта выкарыстоўваць рэсурсы Рэспубліканскага цэнтра псіхалагічнай дапамогі (http://rcpp.by). 
Работа па прафілактыцы агрэсіўных паводзін і гвалту сярод непаўналетніх і ў адносінах да непаўналетніх, укараненне эфектыўных механізмаў агульнашкольнага рэагавання, падтрымкі і аказання дапамогі ўсім удзельнікам адукацыйнага працэсу з 1 верасня 2026 г. будзе ажыццяўляцца ва ўсіх установах агульнай сярэдняй адукацыі ў рамках рэалізацыі Праграмы падтрымання спрыяльнага сацыяльна-псіхалагічнага клімату ва ўстановах адукацыі (https://vospitanie.adu.by/component/content/article/programma-podderzhaniya-blagopriyatnogo-sotsialno-psikhologicheskogo-klimata-v-uchrezhdeniyakh-obshchego-srednego-obrazovaniya.html?catid=47&Itemid=101). 
7. Пры арганізацыі працоўнага выхавання вучняў неабходна кіравацца Метадычнымі рэкамендацыямі па працоўным выхаванні, зацверджанымі Міністэрствам адукацыі (https://adu.by/images/2025/05/metod-rekom-trud-vospitanie.pdf).
Метадычныя рэкамендацыі могуць быць адаптаваны з улікам асаблівасцяў рэгіёна, узроўню адукацыі. 
Варта працягнуць работу па арганізацыі часовай працоўнай занятасці вучняў у вольны ад вучобы час; па наведванні вучнямі прафарыентацыйных мерапрыемстваў. Асаблівую ўвагу трэба ўдзяліць працоўнай занятасці вучняў, з якімі праводзіцца індывідуальна-прафілактычная работа, якія знаходзяцца ў сацыяльна небяспечным становішчы.  
З мэтай павышэння эфектыўнасці прафарыентацыйнай работы з вучнямі VIII–XI класаў Міністэрствам адукацыі рэкамендавана вядзенне вучнямі «Дзённіка па прафарыентацыі». Дзённік размешчаны на нацыянальным адукацыйным партале (https://vospitanie.adu.by/images/2025/10/dnevnik-proforientatsiya.pdf).
[bookmark: _Hlk231562168]8. Рэкамендацыі па арганізацыі работы з прадстаўнікамі розных маладзёжных субкультур размешчаны на партале: (https://vospitanie.adu.by/organizatsiya-vospitaniya/metodicheskie-rekomendatsii.html) (дадатак 7). 
9. У рамках рэалізацыі мерапрыемстваў «Бацькоўскага ўніверсітэта» неабходна разгледзець пытанні, накіраваныя на:
фарміраванне даверлівых адносін бацькоў і педагогаў;
прафілактыку ўключэння вучняў у дэструктыўныя інтэрнэт-супольнасці і лічбавыя злачынствы. 
Пры арганізацыі работы з бацькамі рэкамендуецца актыўна выкарыстоўваць правядзенне тэматычных сустрэч па пытаннях выхавання на прадпрыемствах і ў арганізацыях, дзе працуюць бацькі вучняў.
[bookmark: _Hlk238115276]Падчас зносін педагогаў з законнымі прадстаўнікамі вучняў пры дапамозе месенджараў (Viber, Telegram, WhatsApp і інш.) катэгарычна забараняецца публічнае абмеркаванне паспяховасці, паводзінскіх цяжкасцяў, асаблівасцяў здароўя або асабістых якасцяў канкрэтных вучняў і іх бацькоў.
10. Ва ўстановах спецыяльнай адукацыі (далей УСА) рэалізуюцца ўсе асноўныя складнікі выхавання, адлюстраваныя ў артыкуле 17 Кодэкса Рэспублікі Беларусь аб адукацыі з улікам віду спецыяльнай школы, спецыяльнай школы-інтэрната, кантынгенту вучняў.
Мерапрыемствы выхаваўчай накіраванасці, пазначаныя ў Цыклаграме мерапрыемстваў выхаваўчай накіраванасці, рэалізуюцца ў спецыяльных школах, спецыяльных школах-інтэрнатах у адаптаваным фармаце з улікам катэгорыі вучняў з АПФР, іх індывідуальных асаблівасцяў.
Звяртаем увагу на магчымасць забеспячэння персанальнага суправаджэння вучняў з РАС выхавальнікам як у рамках адукацыйнага працэсу, так і на выхаваўчых мерапрыемствах. 
[bookmark: _GoBack]Планаванне мерапрыемстваў па аказанні сацыяльна-педагагічнай падтрымкі і псіхалагічнай дапамогі вучням з АПФР ажыццяўляецца з улікам заключэння дзяржаўнага цэнтра карэкцыйна-развіццёвага навучання і рэабілітацыі.
На нацыянальным адукацыйным партале размешчаны матэрыялы па прафарыентацыйнай падтрымцы вучняў (https://www.adu.by/ru/uchenikam/kuda-pojti-uchitsya.html). Раздзел змяшчае спасылку на платформу «Прафесійныя траекторыі» для асоб з асаблівасцямі псіхафізічнага развіцця і інваліднасцю (https://ripo.by/index.php?id=8682).

